Царква Сьвятой Тройцы (Гарадная)

**Царква Сьвятой Тройцы** — помнік архітэктуры XVIII стагодзьдзя ў Гарадной. Знаходзіцца ў цэнтры колішняга мястэчка, на гістарычным Рынку. Пры пабудове была ў юрысдыкцыі Сьвятога Пасаду, цяпер — у валоданьні Маскоўскага патрыярхату. Твор традыцыйнай беларускай драўлянай архітэктуры. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя
### Вялікае Княства Літоўскае
Драўляную грэцка-каталіцкую (уніяцкую) царкву ў Гарадной збудавалі ў 1787 годзе. 

### Пад уладай Расейскай імпэрыі
Па другім падзеле Рэчы Паспалітай (1793 год), калі Гарадная апынулася ў складзе Расейскай імпэрыі, царква працягвала дзеяць як уніяцкая. Аднак па гвалтоўнай ліквідацыі Грэцка-Каталіцкай (Уніяцкай) царквы ў 1839 годзе расейскія ўлады адабралі будынак царквы ў Сьвятога Пасаду і перадалі ў валоданьне Ўрадавага сыноду Расейскай імпэрыі (Маскоўскай царквы).

### Найноўшы час
У 1930-я гады царкву часткова перабудавалі.

## Архітэктура
Помнік традыцыйнай беларускай драўлянай архітэктуры. Мае 3-зрубную (зруб з «з астаткам») падоўжна-восевую кампазыцыю: 2-ярусная чацьверыковая шатровая званіца (дабудаваная ў 1930-я гады), кубападобная малітоўная заля і 5-гранная апсыда. Аднолькавыя вышынёй зрубы апярэзваюцца агульным карнізам простага профілю, што стварае ўражаньне адзінага суцэльнага зруба. Гэтаму спрыяе агульны высокі вальмавы дах над асноўным аб’ёмам і апсыдай, які на краях завершаецца купаламі-банямі. Гарызантальна ашаляваныя сьцены праразаюцца высока ўзьнятымі прастакутнымі аконнымі праёмамі ў простых дашчаных ліштвах. Архітэктурная выразнасьць дасягаецца кампанаваньнем аб’ёмаў, маляўнічым сылюэтам разнастайных гонтавых пакрыцьцяў, увядзеньнем у яго ляканічных плястычных дамінантаў — купалоў-баняў.

Усярэдзіне малітоўная заля і апсыда аб’ядноўваюцца шырокім прастакутным прасьветам і разьмяжоўваюцца драўляным разным іканастасам, перакрыты 8-граннымі шатровымі скляпеньнямі. У первым ярусе званіцы месьцяцца хоры. У інтэр’еры захоўваюцца абразы XVII — XVIII стагодзьдзяў: «Сьвяты Мікалай Цудатворца», «Маці Божая», «Спас Пантакратар», «Маці Бажая Чанстахоўская».

## Галерэя

Haradnaja, Rynak, Trajeckaja. Гарадная, Рынак, Траецкая (I. Sierbaŭ, 1912).jpg|І. Сербаў, 1912 г.
Haradnaja, Rynak, Trajeckaja. Гарадная, Рынак, Траецкая (J. Minin, 1927).jpg|Я. Мінін, 1927 г.
Haradnaja, Rynak, Trajeckaja. Гарадная, Рынак, Траецкая (1928).jpg|1928 г.
Haradnaja, Rynak, Trajeckaja. Гарадная, Рынак, Траецкая (S. Bochnig, 1929).jpg|С. Бохніг, 1929 г.


Haradnaja, Rynak, Trajeckaja. Гарадная, Рынак, Траецкая (S. Bochnig, 1929) (2).jpg|С. Бохніг, 1929 г.
Haradnaja, Rynak, Trajeckaja. Гарадная, Рынак, Траецкая (S. Bochnig, 1929) (3).jpg|С. Бохніг, 1929 г.
Haradnaja, Rynak. Гарадная, Рынак (S. Bochnig, 1929).jpg|С. Бохніг, 1929 г.
Haradnaja, Rynak. Гарадная, Рынак (1930-39).jpg|да 1937 г.


Haradnaja, Rynak, Trajeckaja. Гарадная, Рынак, Траецкая (S. Savicki, 1919-36).jpg|С. Савіцкі, да 1937 г.
Haradnaja, Rynak, Trajeckaja. Гарадная, Рынак, Траецкая (D. Hiearhijeŭski, 1933).jpg|Д. Геаргіеўскі, 1933 г.
Haradnaja, Rynak, Trajeckaja. Гарадная, Рынак, Траецкая (1936).jpg|1936 г.
Haradnaja, Rynak, Trajeckaja. Гарадная, Рынак, Траецкая (1936-39).jpg|1936—1939 г.


## Крыніцы

## Літаратура
* 

## Вонкавыя спасылкі

* 

Катэгорыя:Гарадная
Гарадная
Гарадная